b"\n_START_ARTICLE_\nObersarvaeras\n_START_PARAGRAPH_\nObersarvaeras (rus. \xd0\x9e\xd0\xb1\xd0\xb5\xd1\x80-\xd1\x81\xd0\xb0\xd1\x80\xd0\xb2\xd0\xb0\xd0\xb5\xd1\x80, i\xc5\xa1 angl. surveyor 'inspektorius')\xc2\xa0\xe2\x80\x93 XVIII a. Rusijos imperijos karinio laivyno laipsnis ir pareigos, Rang\xc5\xb3 lentel\xc4\x97je priskirtos V klasei.\n_START_SECTION_\nIstorija\n_START_PARAGRAPH_\nObersarvaero laipsnis \xc4\xafsteigtas po 1706\xc2\xa0m. kartu su \xc5\xbeemesniu sarvaero laipsniu. Prad\xc5\xbeioje obersarvaeras laivyne buvo tik vienas\xc2\xa0\xe2\x80\x93 vyriausiasis laivyno laiv\xc5\xb3 statytojas. Did\xc4\x97jant laiv\xc5\xb3 statykl\xc5\xb3 skai\xc4\x8diui ir laiv\xc5\xb3 statybos apim\xc4\x8diai buvo paskirti obersarvaerai visiems laivynams ir stambioms laiv\xc5\xb3 statykloms._NEWLINE_Obersarvaero pareigos ap\xc4\x97m\xc4\x97 laiv\xc5\xb3 statybos, laiv\xc5\xb3 statykl\xc5\xb3 ir veikian\xc4\x8dio laivyno laiv\xc5\xb3 b\xc5\xabkl\xc4\x97s prie\xc5\xbei\xc5\xabr\xc4\x85._NEWLINE_Pagal 1720\xc2\xa0m. reglament\xc4\x85 obersarvaero pareigos buvo prilygintos kapitono komandoro laipsniui. 1798\xc2\xa0m. obersarvaeras buvo prilygintas generolui majorui._NEWLINE_Obersarvaero laipsnis buvo panaikintas 1805\xc2\xa0m."